Gandia continua amb els treballs del Pla de Millora d'Instal·lacions Esportives 2021
03 febrer 2021

## Gandia continua amb els treballs del Pla de Millora d'Instal·lacions Esportives 202103 febrer 2021Última actualització: 14 juliol 2025

![](../gestion/img/c03da1ccc1610b6cd899d80cc6052a2847635a21978e221105a2f3ffced12151.jpg)  
  

La regidora delegada d'Esports, **Lydia Morant**, acompanyada pel tècnic cap de departament, **Toni Deusa**, van visitar aquest matí les instal·lacions del poliesportiu municipal per a supervisar els treballs que, dins del Pla de Millora d'Instal·lacions Esportives 2021, s'han realitzat durant les últimes setmanes.

La primera de les actuacions ha estat la pintura dels edificis del recinte esportiu com ara el pavelló, la cafeteria, la zona del gimnàs d'halterofília, el gimnàs d'esgrima a més de la piscina per millorar la imatge general del poliesportiu.

D'altra banda, i aprofitant el decret de la conselleria que ha reduït l'ús de les instal·lacions esportives, el servei d'esports ha instal·lat nous 'poyetes' homologats a la piscina convertible que serviran perquè els esportistes puguen entrenar i practicar en les millors condicions.

Posteriorment, van acudir a les instal·lacions de tir amb arc on s'ha procedit a delimitar la zona i instal·lar mesures per millorar la seguretat de manera que ara les instal·lacions de la pista de tir amb arc com les del camp de rugbi podran ser utilitzades de manera simultània.

Després de la visita, Lydia Morant va mostrar la seua satisfacció pels resultats dels treballs i ha recordat que l'any passat el departament d'esports va invertir prop d'un milió d'euros en diferents actuacions i que per aquest any es continuarà amb el ritme d'inversió per aconseguir adaptar i millorar les instal·lacions esportives.

[Twittear](https://twitter.com/share)